Beach osallistui muun muassa Midwayn meritaisteluun toisessa maailmansodassa. Sodan jälkeen hän oli muun muassa joidenkin sukellusveneiden, kuten ydinkäyttöisen "USS Tritonin" komentaja, ja kulki sillä miehistöineen vuonna 1960 ensimmäisinä koko maapallon ympäri veden alla. 1950-luvulla hän julkaisi teoksen "Run Silent, Run Deep", joka on suomennettu nimellä ”Aja ääneti, aja syvällä”. Hän on myös kirjoittanut toisen maailmansodan sukellusveneistä kertovan kirjan "Dust on the Sea", joka on suomennettu nimellä ”Pinnalle jää vain pöly”, ja myös "Cold Is the Sea", ”Kylmä meri”.